Kuudesti laukeava
Kuudesti laukeava on suomalainen kuusiosainen Lapinlahden Linnut -yhtyeen jäsenien kolmas viihdesarjoistaan, joka on valmistunut vuonna 1992. Sarja on esitetty ensi kerran Yle TV1-kanavalla vuonna 1992 ja uusintana syksyllä 2003.
Edellisistä sarjoista poiketen yhtyeen alkuperäinen solisti Markku Toikka ei esiintynyt enää "Kuudesti laukeavassa", koska hän oli eronnut yhtyeen kokoonpanosta pari vuotta aiemmin. Kuudesti laukeava erottui myös siinä edellisistä sarjoista, että sarjassa esiintyivät myös vaihtuvat naisnäyttelijät Minna Turunen, Nina Jääskeläinen sekä Tarja Omenainen. Aiemmissa sarjoissa Lapinlahden Linnut -yhtyeen miehet olivat suorittaneet myös naisroolit.
Sarja perustui siinä esitettyihin sketseihin ja musiikkiesityksiin.
Jokainen jakso alkaa Sex Shop-nimisellä alkusketsillä. Siinä erilaiset ihmiset kävelevät kadulla tehden samalla jotain askareita. Kulkiessaan seksikaupan ohi ihmiset pysähtyvät, vilkuilevat ympärilleen ja "pujahtavat" kauppaan. Lopuksi kauppaan menee myös nainen, jonka jälkeen kaupassa räjähtää ja yhtyeen jäsenien päät lentävät ikkunasta ulos.
Erilaiset työläiset ovat työnsä äärellä ja yksi alkaa laulaa työhönsä liittyvää laulua, johon muut yhtyvät. Sen jälkeen joku muu aloittaa laulun, johon kaikki taas yhtyvät. Viimeisenä lauluvuorossa on Matti Jaaranen, joka laulaa jotakin aiheeseen liittymätöntä laulua. Muut eivät siedä hänen lauluaan ja saman tien lynkkaavat hänet (esimerkiksi heittävät ulos liikkuvasta junasta tai puukottavat) ja jatkavat lauleluaan. Viimeisessä suvaitsevaisuus-sketsissä Jaaranen kuitenkin hakkaa muut.
Näissä sketseissä pilkattiin oman aikansa julkisuuden henkilöitä. Kohteiksi joutuivat muun muassa amiraali Jan Klenberg ja Sulo Aittoniemi.
Lapinlahden Linnut ovat pukeutuneet nukeiksi ja esittävät nukketeatteria. Nämä sketsit pyörivät Liina-nimisen naisen ympärillä, jota miesnuket yrittävät "iskeä".
Star Trek -parodia Tähtireessä yksinäinen avaruusalus purjehtii avaruudessa yrittäen etsiä ihmiskunnalle uutta kotia tuhoutuneen maapallon sijaan. Matkan aikana miehistö on kehittänyt uuden "tehokkaamman" kielen, joka perustuu siihen että he sanovat sanoista vain ensimmäisen kirjaimen. Nämä sketsit tekivät tunnetuksi EVVK-sanonnan. Sketsin lopussa, yleensä miehistön käyttämän kielen rajoituksista johtuen, avaruusalus lähestyi katastrofia, johon aluksen kapteeni totesi lakonisesti EVVK.
Mies saapuu psykiatrille, joka pyytää tätä menemään sohvalle ja purkamaan sydäntään. Mikko Kivisen esittämä psykiatri ei kuitenkaan kuuntele, vaan muun muassa kengittää hevosta samaan aikaan kun miesparka puhuu.
Mies tai nainen on pahoissa ongelmissa. Tilanteessa hänelle kuitenkin tarjotaan helppo ratkaisu ja häntä rohkaistaan jatkamaan. Ongelmatilanteeseen joutunutta kuitenkin huijataan ja juuri kun hän on ilahtumaisillaan toisten ymmärtäväisyydestä, hänelle aletaan nauraa ja lopulta hänet hakataan.
Käänteinen versio Värttinästä. Sanoituksessa viitteitä Värttinän Oi Dai-albumin hitteihin (Kiiriminna, Marilaulu, Miinan laulu).
Parodia naisteatteriryhmästä Raivoisat Ruusut.
Joka jakso alkaa Sex Shop-alkusketsillä ja loppuu lopputeksteihin. Sarjassa esitetyt musiikkiesitykset on merkitty "kursivoidulla tekstillä".
"Lainausmerkeissä" olevat kappaleet on esitetty vain televisiosarjassa.
Sarjasta julkaistiin DVD marraskuussa 2006. Samassa DVD-paketissa on bonusmateriaalina vuonna 2006 valmistunut Muuttuuko ihminen -sketsisarja. Edellä mainitut sarjat löytyvät myös -keräilyboksista.